San Ignasijo lagūna

San Ignasijo lagūna () – lagūna šiaurės vakarų Meksikoje, Kalifornijos pusiasalyje, Pietų Žemutinės Kalifornijos valstijoje, šalia Ramiojo vandenyno kranto, 59 km į pietvakarius nuo San Ignasijo miestelio. Plotas ~100 km². Lagūnos ilgis 25 km, plotis iki 5 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Nuo vandenyno lagūną skiria Abaroa, Anos, Delgadito salos, o pačioje lagūnoje yra Pelikanoso („pelikanų“) ir Garsoso („garnių“) salelės. Į šiaurę nuo lagūnos plyti druskynai.


San Ignasijo lagūna patenka į El Viskaino biosferos rezervatą (pasaulio paveldo objektas), yra Ramsaro konvencijos saugoma šlapynė (nuo 2004 m.). Lagūnoje lankosi, veisiasi pilkieji banginiai (žiemoja ~300–400 individų), randamos 4 jūrų vėžlių rūšys (kietaodžiai, bisos, žalieji, ridlėjos). Pakrantėse gyvena Meksikoje reta antilopė šakiaragis. Taip pat lagūnoje gyvena kaliforniniai jūrų liūtai, šiauriniai jūrų drambliai. Svarbi paprastųjų berniklių žiemavietė. Pakrantėse auga mangrovės (toliausiai šiaurėje visoje Amerikoje).Laguna San Ignacio, ramsar.org

 Šaltiniai 

Kategorija:Meksikos lagūnos